CELEX: 62007CA0211
Language: el
Date: 2008-02-21 00:00:00
Title: Υπόθεση C-211/07: Απόφαση του Δικαστηρίου (έκτο τμήμα) της 21ης Φεβρουαρίου 2008 — Επιτροπή των Ευρωπαϊκών Κοινοτήτων κατά Ιρλανδίας (Παράβαση κράτους μέλους — Πλημμελής μεταφορά στο εθνικό δίκαιο — Οδηγία 84/5/ΕΟΚ — Άρθρο 1, παράγραφος 4 — Υποχρεωτική ασφάλιση αστικής ευθύνης αυτοκινήτων οχημάτων — Προϋποθέσεις αποκλεισμού του δικαιώματος αποζημίωσης των επιβατών ανασφάλιστου οχήματος)

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/8
            
         Απόφαση του Δικαστηρίου (έκτο τμήμα) της 21ης Φεβρουαρίου 2008 — Επιτροπή των Ευρωπαϊκών Κοινοτήτων κατά Ιρλανδίας
   (Υπόθεση C-211/07) (1)
   
   (Παράβαση κράτους μέλους - Πλημμελής μεταφορά στο εθνικό δίκαιο - Οδηγία 84/5/ΕΟΚ - Άρθρο 1, παράγραφος 4 - Υποχρεωτική ασφάλιση αστικής ευθύνης αυτοκινήτων οχημάτων - Προϋποθέσεις αποκλεισμού του δικαιώματος αποζημίωσης των επιβατών ανασφάλιστου οχήματος)
   (2008/C 92/13)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: N. Yerrell)
   
      Καθής: Ιρλανδία (εκπρόσωπος: D. O'Hagan)
   Αντικείμενο της υποθέσεως
   Παράβαση κράτους μέλους — Παράβαση του άρθρου 1, παράγραφος 4, της δεύτερης οδηγίας (οδηγίας 84/5/ΕΟΚ) του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων (ΕΕ L 8, σ. 17) — Αποκατάσταση της ζημίας που προκαλείται από ανεπαρκώς ασφαλισμένα οχήματα — Προϋποθέσεις αποκλεισμού βαίνουσες πέραν των προβλεπόμενων από την οδηγία προϋποθέσεων
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Ιρλανδία, διατηρώντας σε ισχύ το άρθρο 5, παράγραφοι 2 και 3 της συμφωνίας σε θέματα ασφάλισης οχημάτων (Motor Insurance Agreement), της 31ης Μαΐου 2004, μεταξύ του Ιρλανδού Υπουργού Μεταφορών και της Motor Insurers' Bureau of Ireland (ένωσης των ιρλανδικών εταιριών ασφάλισης οχημάτων), παρέβη τις υποχρεώσεις που υπέχει από το άρθρο 1, παράγραφος 4, τρίτο εδάφιο, της οδηγίας 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων.
            
         
               2)
            
            
               Καταδικάζει την Ιρλανδία στα δικαστικά έξοδα.
            
         
      (1)  ΕΕ C 155 της 7.7.2007.